Dinamo je Hrvatskoj osigurao dva kluba u Ligi prvaka 2020.!

Dinamo je u prvoj utakmici osmine finala Europske lige svladao Benficu s 1-0, a s tom pobjedom osigurao je Hrvatskoj dva predstavnika u Ligi prvaka 2020. godine, odnosno pet predstavnika HNL-u u Europi

<p>Otprilike svako ljeto, dok <strong>Dinamo</strong>, Rijeka, Hajduk, Osijek i ostali 'tamburaju' suparnike u Europi, rasplamsava se priča o hrvatskom koeficijentu i uzletu na Uefinoj ljestvici, dolasku na poziciju koja donosi dva kluba u Ligi prvaka.</p><p>Sada je san <strong>napokon ostvaren</strong>! Dinamo je pobjedom protiv Benfice (1-0) osvojio bodove kojima je na ljestvici Uefinih europskih koeficijenata po državama omogućio Hrvatskoj da preskoči Švicarsku i Dansku. </p><p>Hrvatska je sada na 15. mjestu koje donosi dva predstavnika u Ligi prvaka od sezone 2020./21., pa će tako HNL imati pet predstavnika u Europi. Danska i Švicarska ostali su bez predstavnika i ne mogu nas preskočiti.</p><p>Tako će klub koji iduće sezone postane hrvatski prvak, u ljeto 2020. igrati u trećem pretkolu, a doprvak u drugom pretkolu, ali drugog dijela ždrijeba, takozvanog puta za neprvake. Tri će kluba igrati u Europskoj ligi.</p><p>Podsjetimo, Hrvatska je jedne sezone imala dva kluba u Ligi prvaka, kada je 1999. Dinamo preko MTK ušao u skupinu, a Rijeka je u pretkolu ispala od Partizana.</p>